CELEX: 31984L0192
Language: el
Date: 1984-03-21 00:00:00
Title: Οδηγία 84/192/ΕΟΚ της Επιτροπής της 21ης Μαρτίου 1984 για δεύτερη τροποποίηση της οδηγίας 75/349/ΕΟΚ περί μεθόδων συμψηφισμού στο ισοδύναμο και περί της εκ των προτέρων εξαγωγής στα πλαίσια του καθεστώτος της τελειοποιήσεως προς επανεξαγωγή

Avis juridique important

|

31984L0192

Οδηγία 84/192/ΕΟΚ της Επιτροπής της 21ης Μαρτίου 1984 για δεύτερη τροποποίηση της οδηγίας 75/349/ΕΟΚ περί μεθόδων συμψηφισμού στο ισοδύναμο και περί της εκ των προτέρων εξαγωγής στα πλαίσια του καθεστώτος της τελειοποιήσεως προς επανεξαγωγή  

Επίσημη Εφημερίδα αριθ. L 100 της 12/04/1984 σ. 0020 - 0022 Ισπανική ειδική έκδοση: Κεφάλαιο 02 τόμος 10 σ. 0213  Πορτογαλική ειδική έκδοση : Κεφάλαιο 02 τόμος 10 σ. 0213 

***** ΟΔΗΓΙΑ ΤΗΣ ΕΠΙΤΡΟΠΗΣ  της 21ης Μαρτίου 1984  για δεύτερη τροποποίηση της οδηγίας 75/349/ΕΟΚ περί μεθόδων συμψηφισμού στο ισοδύναμο και περί της εκ των προτέρων εξαγωγής στα πλαίσια του καθεστώτος της τελειοποιήσεως προς επανεξαγωγή  (84/192/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/73/ΕΟΚ του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς τελειοποιήσεως προς επανεξαγωγή (1), όπως τροποποιήθηκε τελευταία απο την οδηγία 83/89/ΕΟΚ (2), και ιδίως το άρθρο 28,  Εκτιμώντας:  ότι, σύμφωνα με το άρθρο 24 της οδηγίας 69/73/ΕΟΚ, οι αρμόδιες αρχές μπορούν, κατά παρέκκλιση από την αρχή του συμψηφισμού στο ισοδύναμο, να θεωρήσουν ως παράγωγα προϊόντα, όταν το δικαιολογούν οι περιστάσεις, προϊόντα που προέρχονται από την επεξεργασία εμπορευμάτων ομοίων κατά το είδος, την ποιότητα και τα τεχνικά χαρακτηριστικά με τα εισαγόμενα εμπορεύματα·  ότι η οδηγία 75/349/ΕΟΚ της Επιτροπής (3), όπως τροποποιήθηκε από την οδηγία 83/231/ΕΟΚ (4), καθόρισε ορισμένες διατάξεις που είναι αναγκαίες για την εφαρμογή των άρθρων 24 και 25 της οδηγίας 69/73/ΕΟΚ· ότι οι διατάξεις αυτές προβλέπουν ότι τα παράγωγα εμπορεύματα πρέπει να υπάγονται στην ίδια δασμολογική διάκριση, να έχουν την ίδια εμπορική ποιότητα και να παρουσιάζουν τα ίδια τεχνικά χαρακτηριστικά με τα εισαγόμενα εμπορεύματα·  ότι για την πιστή και ομοιόμορφη εφαρμογή του άρθρου 24 της οδηγίας 69/73/ΕΟΚ στην Κοινότητα πρέπει να καθοριστούν, σε κοινοτικό επίπεδο, κριτήρια τα οποία θα επιτρέπουν στις αρμόδιες αρχές να διαπιστώνουν, με επαρκή ασφάλεια, ότι τα παράγωγα εμπορεύματα και τα εισαγόμενα εμπορεύματα έχουν την ίδια εμπορική ποιότητα και τα ίδια τεχνικά χαρακτηριστικά·  ότι η εμπορική ποιότητα και τα τεχνικά χαρακτηριστικά των διαφόρων ποιοτήτων ρυζιού εξαρτώνται από πολλούς παράγοντες που ασκούν αποφασιστική επίδραση στις εμπορικές πράξεις που αφορούν το ρύζι· ότι το αποτέλεσμα των παραγόντων αυτών μπορεί να εκφραστεί με συντελεστές για τον καθορισμό της μορφής των σπόρων · ότι, ως εκ τούτου, τα κριτήρια που εξασφαλίζουν την πιστή και ομοιόμορφη εφαρμογή των διατάξεων του άρθρου 24 της οδηγίας 69/73/ΕΟΚ μπορούν να συναχθούν με βάση όχι μόνο τη δασμολογική διάκριση των ρυζιών, αλλά επίσης και το μήκος, καθώς και τη σχέση μήκους/πλάτους των σπόρων·  ότι πρέπει, κατά συνέπεια, να καθορισθεί ότι τα κριτήρια που επιτρέπουν την εφαρμογή του άρθρου 24 της οδηγίας 69/73/ΕΟΚ στο ρύζι πρέπει να βασίζονται στο μήκος και στη σχέση μήκους/πλάτους των σπόρων του ρυζιού·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής Τελωνειακών Καθεστώτων Τελειοποιήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 75/349/ΕΟΚ τροποποιείται ως εξής:  1. Στο άρθρο 2 προστίθεται η ακόλουθη παράγραφος 4:  «4. Το ρύζι που υπάγεται στη διάκριση 10.06 Β Ι ή ΙΙ του Κοινού Δασμολογίου θεωρείται, κατά την έννοια της παραγράφου 2 πρώτο εδάφιο, παράγωγο εμπόρευμα του εισαγόμενου ρυζιού που υπάγεται στην ίδια διάκριση του Κοινού Δασμολογίου μόνο όταν ανήκει στην ίδια κατηγορία με το τελευταίο και όταν έχει σχέση μήκους/πλάτους που ανήκει στην ίδια υποδιαίρεση κατηγορίας.  Οι κατηγορίες ρυζιού και οι σχέσεις μήκους/πλάτους είναι αυτές που απαριθμούνται στο παράρτημα.»  2. Προστίθεται το παράρτημα της παρούσας οδηγίας.  Άρθρο 2  Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο μέχρι την 1η Απριλίου 1984.  Τα κράτη μέλη ενημερώνουν αμέσως την Επιτροπή σχετικά με τα μέτρα που λαμβάνουν για την εφαρμογή της παρούσας οδηγίας.  Η Επιτροπή ανακοινώνει τις πληροφορίες αυτές στα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 21 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 58 της 8. 3. 1969, σ. 1.  (2) ΕΕ αριθ. L 59 της 5. 3. 1983, σ. 1.  (3) ΕΕ αριθ. L 156 της 18. 6. 1975, σ. 25.  (4) ΕΕ αριθ. L 127 της 17. 5. 1983, σ. 4.   ΠΑΡΑΡΤΗΜΑ  Κατηγορίες ρυζιού της διακρίσεως 10.06 Β Ι ή ΙΙ του Κοινού Δασμολογίου  Ι. ΡΥΖΙ PADDY  1.2,3 //   //   // Κατηγορία  // Όροι υπαγωγής στην κατηγορία   //  1.2.3 //   // Μήκος των σπόρων (1)   // Σχέση μήκους πλάτους (2)   //   //   //   // 1  // 2   // 3   //   //   //   // Α  // μικρότερο ή ίσο προς 7,4 mm  // μικρότερη από 2,2  //   //   //   // Β  // μεγαλύτερο από 7,4 mm  // 1. ίση ή μεγαλύτερη από 2,2 και μικρότερη από 3,4   //   //   // 2. ίση ή μεγαλύτερη από 3,4  //   //   //  (1) Ως μήκος ορίζεται η απόσταση μεταξύ του κατώτερου άκρου του κάτω ελύτρου και, για τους σπόρους με θύσανο, της άκρης της κορυφής ή για τους σπόρους χωρίς θύσανο, της άκρης των ελυτρίων.  (2) Ως πλάτος ορίζεται η απόσταση μεταξύ των ακροτέρων σημείων των ελυτρίων.  ΙΙ. ΡΥΖΙ ΑΠΟΦΛΟΙΩΜΕΝΟ  1.2,3 //   //   // Κατηγορία  // Όροι υπαγωγής στην κατηγορία   //  1.2.3 //   // Μήκος των σπόρων (1)   // Σχέση μήκους/πλάτους (2)   //   //   //   // 1  // 2   // 3   //   //   //   // Α  // μικρότερο ή ίσο προς 5,6 mm  // μικρότερη από 2,0  //   //   //   // Β  // μεγαλύτερο από 5,6 mm  // 1. ίση ή μεγαλύτερη από 2,0 και μικρότερη από 3,1   //   //   // 2. ίση ή μεγαλύτερη από 3,1  //   //   //  (1) Ως μήκος ορίζεται η απόσταση ανάμεσα στα πλέον απομεμακρυσμένα σημεία του σπόρου, συμπεριλαμβανομένης και της φύτρας.  (2) Ως πλάτος ορίζεται η απόσταση ανάμεσα στις δύο πλευρές του σπόρου, στο παχύτερο μέρος του.  ΙΙΙ. ΛΕΛΕΥΚΑΣΜΕΝΟ ΡΥΖΙ (1)  1.2,3 //   //   // Κατηγορία  // Όροι υπαγωγής στην κατηγορία   //  1.2.3 //   // Μήκος των σπόρων (2)   // Σχέση μήκους πλάτους (3)   //   //   //   // 1  // 2   // 3   //   //   //   // Α  // μικρότερο ή ίσο προς 5,2 mm  // μικρότερη από 2,0  //   //   //   // Β  // μεγαλύτερο από 5,2 mm  // 1. ίση ή μεγαλύτερη από 2,0 και μικρότερη από 3,0   //   //   // 2. ίση ή μεγαλύτερη από 3,0  //   //   //  (1) Για το ημιλελευκασμένο ρύζι, το μήκος αυξάνεται με 0,1 mm. Η σχέση μήκους/πλάτους παραμένει αμετάβλητη.  (2) Το μήκος είναι η απόσταση ανάμεσα στα πλέον απομεμακρυσμένα σημεία του σπόρου.  (3) Ως πλάτος ορίζεται η απόσταση ανάμεσα στις δύο πλευρές του σπόρου.  Για τον υπολογισμό της σχέσεως μήκους/πλάτους μετράται το μήκος και το πλάτος 100 σπόρων ρυζιού και διαιρείται το ολικό μήκος δια του ολικού πλάτους.  Όταν οι σπόροι δεν μπορούν να υπαχθούν ταυτόχρονα στις στήλες 2 και 3 της ίδιας κατηγορίας ή υποδιαιαρέσεις κατηγορίας, οι όροι υπαγωγής στην κατηγορία ή υποδιαίρεση κατηγορίας καθορίζονται αποκλειστικά με βάση τη σχέση μήκους πλάτους (στήλη 3).